

CRNA GORA

**OPŠTINA NIKŠIĆ**

*Sekretarijat za kulturu, sport, mlade i socijalno staranje*

Broj: 08-032-165

Nikšić, 15. avgust 2022. godine

Na osnovu člana 4 stav 1 alineja 1, člana 6 i 8 Odluke o finansiranju sporta (“Službeni list CG - Opštinski propisi”, broj 38/14), Sekretarijat za kulturu, sport, mlade i socijalno staranje raspisuje

**JAVNI KONKURS**

**za raspodjelu termina sportskim organizacijama u sadržajima**

**JP Sportski centar Nikšić**

Predmet konkursa je raspodjela termina sportskim organizacijama u sadržajima JP Sportski centar Nikšić, sa teritorije opštine Nikšić, a koje su registrovane u skladu sa Zakonom o sportu (“Službeni list CG”, br. 44/18 i 123/21).

Termini za sportske organizacije biće dodijeljeni u skladu sa bližim kriterijumima propisanim članom 6 Odluke o finansiranju sporta (“Službeni list CG - Opštinski propisi”, broj 38/14).

Javni konkurs se ne odnosi na sportsko-rekreativna društva i školska sportska društva.

Pravo učešća po ovom konkursu mogu ostvariti sportske organizacije sa sjedištem na teritoriji opštine Nikšić. Prioritet za korišćenje termina na osnovu Javnog konkursa imaju sportske organizacije čiji je osnivač Opština Nikšić.

Uz prijavu na konkurs sportska organizacija je obavezna dostaviti:

* popunjen prijavni obrazac koji se može preuzeti na sajtu Opštine Nikšić ili na Građanskom birou (prizemlje zgrade Opštine);
* rješenje o upisu u Registar sportskih organizacija u skladu sa Zakonom o sportu rješenje o registraciji mora biti minimum 12 mjeseci do dana prijave na konkurs);
* potvrdu o rezultatima iz prethodnih pet takmičarskih sezona;
* potvrdu nacionalnog sportskog saveza, za klubove koji su njegovi članovi, kojom se potvrđuje tačnost navedenih podataka u prijavi.

Nepotpune i neblagovremene prijave neće se razmatrati.

Besplatno korišćenje sportskih sadržaja koji se dodjeljuju putem ovog javnog konkursa smatra se kao učešće Opštine Nikšić u sufinansiranju sportskih organizacija.

Rok za prijavu na Javni konkurs je od 15. do 29. avgusta 2022. godine.

Prijave sa dokumentacijom predaju se u zatvorenoj koverti sa naznakom: „Raspodjela termina za sportske organizacije”, na adresu: Opština Nikšić, Sekretarijat za kulturu, sport, mlade i socijalno, ul. Njegoševa, br. 18 ili neposredno preko Građanskog biroa Opštine Nikšić.

Konkurs će biti objavljen na oglasnoj tabli Opštine, nа Lokalnom javnom emiteru - RTV Nikšić i na zvaničnom web sajtu Opštine Nikšić.

Javno otvaranje ponuda, na koje su pozvane sve zainteresovane sportske organizacije, biće održano dana 31.08.2022. godine, sa početkom u 10 časova, u prostorijama JP Sportski centar Nikšić.

Dodatna obavještenja mogu se dobiti u Sekretarijatu za kulturu, sport, mlade i socijalno staranje - Sektor za sport, zgrada DOO „Komunalno Nikšić” – Nikšić, ul. Dragice Pravice bb ili na telefon 040/243-950.

 SEKRETAR

 Dejan Ivanović, s.r.